چون فرانس John France، مؤرخ بريطانى كبير و استاذ تاريخ فى جامعة ويلز-سوانسى (University of Wales-Swansea)، و عميد كلية الاداب و العلوم الاجتماعيه فى نفس الجامعه، و محرر جورنال تاريخ العصور الوسطى (Journal of Medieval History). چون فرانس متخصص فى دراسات الحروب الصليبيه و الدراسات العسكريه فى فترة العصور الوسطى، و بيعتبر من اكبر المؤرخين المعاصرين فى المجال ده. من اهم مؤلفاته: انتصار فى الشرق: تاريخ عسكرى للحمله الصليبيه الاولى (Victory in the East: A Military History of the First Crusade)، و العسكريه الغربيه فى عصر الحروب الصليبيه (Western Warfare in the Age of the Crusades). اضافه لكتب شارك فى كتابتها و دراسات كتيره عملها. ابحاث چون فرانس مولتها الاكاديميه البريطانيه و مؤسسة ليفرهولم و مؤسسة لورانس العرب و جامعة ويلز-سوانسى و امتدت ابحاثه القيمه لفرنسا و ايطاليا و اسرائيل و سوريا و الاردن و لبنان. من ابحاثه اللى نشرها و ليها طابع اثرى : المبانى السيكولاريه فى مملكة اورشليم الصليبيه (Secular Buildings in the Crusader Kingdom of Jerusalem).